สำหรับร้านอาหารญี่ปุ่นร้านนี้ ถือว่าเป็นร้านที่ทานได้เรื่อยๆ จริงๆ ค่ะ ไม่ได้หวือหวามาก แต่เวลาที่นึกอะไรไม่ออกก็แวะมาได้ตลอดนะ กับร้าน "Nippon Kai" สำหรับสาขานี้ที่สยาม พารากอน (Siam Paragon) อยู่ชั้นล่างสุดเลยค่ะ ชั้น G หาไม่ยากนะ ตรงข้ามกับร้านทาโกะยากิชื่อดัง Gindaco นั่นเองค่ะ!!
สำหรับร้านนี้เค้าเป็นร้านแบบเปิดโล่งค่ะ มีเก้าอี้ที่หน้าบาร์ และเก้าอี้แบบปกติด้วยนะ แต่มีที่นั่งไม่เยอะค่ะ พอประมาณ ก็สามารถเลือกกันได้ตามใจชอบค่ะ
ส่วนเมนู เค้าก็มีเป็น Sushi Sashimi หรือจะเป็นแบบ Set ก็มีนะ แต่วันนี้วรัญขอสั่งมา 3 อย่างค่ะ ทานเบาๆพอ กับเมนู
-Salmon Salad รสชาติก็โอเคค่ะ แซลมอนเยอะดี ทานกับผักก็ใช้ได้นะ แต่เราว่าน้ำสลัดยังไม่เข้มข้นพอค่ะ
-Okonomiyaki ราคา 135.- แป้งเยอะไปหน่อย แต่รสชาติพอได้ค่ะ ทานได้เรื่อยๆ เลยแล่ะ
-ข้าวหน้าปลาแซลมอนย่างซีอิ๊ว ราคา 165.- รสชาติปลาก็อร่อยดี ออกหวานๆ ตามสไตล์ย่างซีอิ๊วค่ะ 
สรุป!!ร้านนี้ราคาเค้าไม่แพงมากค่ะ ถือว่ารสชาติกลางๆ ทานได้เรื่อยๆ ค่ะ!!แต่สาขานี้ บริการแอบมึนๆ ไปหน่อยค่ะ